Actualizare 13:45. Femeia a depus o plângere Poliția sectorului 1. Plângerea a fost înaintată către Parchet, însă femeia nu a vrut ordin de protecție, potrivit unor surse din Poliție.

Actualizare 13:30. Suspectul principal al crimei din această dimineață dintr-un magazin din București a fost prins de forțele de ordine. El a fost prins în apropiere de locul crimei, în timp ce îi spiona pe polițiști.

ACTUALIZARE 11.30: Principalul suspect al crimei este fostul iubit al victimei. Femeia a depus mai multe plângeri împotriva lui, după ce a amenințat-o că se va răzbuna pentru că l-a părăsit.

Martorii l-au văzut ieșind liniștit din magazin, după ce a înjunghiat-o pe femeie.

În urmă cu aproximativ o oră un apel la 112 a reclamat crima. O persoană a sunat spunând că femeia se află în magazin și a fost înjunghiată.

Mai multe echipaje de poliție și un echipaj SMURD au ajuns la fața locului. Medicii se află în continuare la magazin, dar vânzătoarea a murit în urma rănilor suferite. Femeia ar fi fost înjunghiată de mai multe ori.

Nu se știe care este mobilul crimei, dacă a fost un jaf sau răzbunare. Polițiștii vor stabili acest lucru în urma anchetei.

Magazinul este unul de lux și se află pe Calea Victoriei.

Citiți și: